CELEX: E2006J0002
Language: el
Date: 2007-06-26 00:00:00
Title: Απόφαση του Δικαστηρίου, της 26ης Ιουνίου 2007 , στην υπόθεση E-2/06 — Εποπτεύουσα Αρχή της ΕΖΕΣ κατά του Βασιλείου της Νορβηγίας (Γενικοί όροι για την παροχή παραχωρήσεων για την αγορά υδροηλεκτρικών πόρων — Πεδίο εφαρμογής της συμφωνίας ΕΟΧ — ελεύθερη κυκλοφορία κεφαλαίων— δικαίωμα εγκατάστασης — έμμεση άνιση μεταχείριση— δημόσια ιδιοκτησία — ασφάλεια ενεργειακού εφοδιασμού — προστασία του περιβάλλοντος — αναλογικότητα)

13.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 301/18
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   της 26ης Ιουνίου 2007
   στην υπόθεση E-2/06
   Εποπτεύουσα Αρχή της ΕΖΕΣ κατά του Βασιλείου της Νορβηγίας
   
      (Γενικοί όροι για την παροχή παραχωρήσεων για την αγορά υδροηλεκτρικών πόρων — Πεδίο εφαρμογής της συμφωνίας ΕΟΧ — ελεύθερη κυκλοφορία κεφαλαίων— δικαίωμα εγκατάστασης — έμμεση άνιση μεταχείριση— δημόσια ιδιοκτησία — ασφάλεια ενεργειακού εφοδιασμού — προστασία του περιβάλλοντος — αναλογικότητα)
   
   (2007/C 301/10)
   Στην υπόθεση Ε-2/06, Εποπτεύουσα Αρχή ΕΖΕΣ κατά του Βασιλείου της Νορβηγίας — Αίτηση για να αποφανθεί το Δικαστήριο ότι το Βασίλειο της Νορβηγίας παρέβη τα άρθρα 31 και 32 της συμφωνίας ΕΟΧ διατηρώντας σε ισχύ μέτρα που θεσπίστηκαν με το Νόμο αριθ. 16 της 14ης Δεκεμβρίου 1917 σχετικά με την αγορά καταρρακτών, ορυχείων και άλλης ακίνητης περιουσίας (lov 14. desember 1917 nr. 16 om erverv av vannfall, bergverk og annen fast eiendom m.v.), ο οποίος παρέχει σε ιδιωτικές επιχειρήσεις και όλες τις επιχειρήσεις από άλλα συμβαλλόμενα μέρη της συμφωνίας ΕΟΧ χρονικά περιορισμένη παραχώρηση για την αγορά καταρρακτών για την παραγωγή ενέργειας, με την υποχρέωση να παραδώσουν όλες τις εγκαταστάσεις στο νορβηγικό κράτος χωρίς αποζημίωση κατά τη λήξη της περιόδου παραχώρησης, ενώ οι ίδιες παραχωρήσεις ισχύουν επ' αόριστον για τις νορβηγικές δημόσιες επιχειρήσεις, το Δικαστήριο, αποτελούμενο από: τον Carl Baudenbacher, πρόεδρο, τους Henrik Bull, Judge, και Thorgeir Örlygsson (εισηγητή δικαστή), δικαστές, εξέδωσε στις 26 Ιουνίου 2007 απόφαση, το διατακτικό της οποίας έχει ως εξής:
   
               1.
            
            
               
                  Αποφαίνεται ότι το Βασίλειο της Νορβηγίας παρέβη τα άρθρα 31 και 32 της συμφωνίας ΕΟΧ διατηρώντας σε ισχύ μέτρα που θεσπίστηκαν με το Νόμο αριθ. 16 της 14ης Δεκεμβρίου 1917 σχετικά με την αγορά καταρρακτών, ορυχείων και άλλης ακίνητης περιουσίας (lon 14. desember 1917 nr. 16 om erverv av vannfall, bergverk og annen fast eiendom m.v.), o oποίος παρέχει σε ιδιωτικές επιχειρήσεις και όλες τις επιχειρήσεις από άλλα συμβαλλόμενα μέρη της συμφωνίας ΕΟΧ χρονικά περιορισμένη παραχώρηση για την αγορά καταρρακτών για την παραγωγή ενέργειας, με την υποχρέωση να παραδώσουν όλες τις εγκαταστάσεις στο νορβηγικό κράτος χωρίς αποζημίωση κατά τη λήξη της περιόδου παραχώρησης, ενώ οι ίδιες παραχωρήσεις ισχύουν επ' αόριστον για τις νορβηγικές δημόσιες επιχειρήσεις.
               
            
         
               2.
            
            
               
                  Το Δικαστήριο διατάσσει το Βασίλειο της Νορβηγίας να καταβάλει τα δικαστικά έξοδα.